ధవన్‌ స్థానంలో రహానే
పాండేకు లభించిన అవకాశం
ముంబై : వెస్టిండీస్‌తో జరిగిన టి20 ప్రపంచ కప్‌ సెమీ ఫైనల్‌కు టీమిండియా తుది జట్టులో మార్పులు చేశారు.ఈ మెగా ఈవెంట్లో ఆశించిన స్థాయిలో ఆడలేకపోతున్న ఓపెనర్‌ ధవన్‌కు కీలక సెమీ ఫైనల్‌ పోరుకు పక్కన బెట్టారు.రిజర్వ్‌ బెంచ్‌కు పరిమితమైన అజింక్యా రహానెను ధవన్‌ స్థానంలో ఓపెనర్‌గా తీసుకున్నారు.ఇక గాయం కారణంగా ఆల్‌రౌండర్‌ యువరాజ్‌ దూరం కావడంతో మనీశ్‌ పాండేకు తుది జట్టులో స్థానం దక్కింది.టీమిండియా వన్డే,టి20 కెప్టెన్‌ ధోనీ అండ్‌ కో బస చేసిన హోటల్లో సమావేశమై జట్టులో మార్పుల గురించి చర్చించారు.కాగా ఈ టోర్నీలో టీమిండియా ఎక్కువగా కోహ్లీపైనే ఆధారపడుతున్న సంగతి తెలిసిందే.బ్యాటింగ్‌లో కోహ్లీకి ధోనీ,యువరాజ్‌ మాత్రమే అండగా ఉంటున్నారు.ఓపెనర్లు రోహిత్‌శర్మ,ధవన్‌,సురేష్‌రైనా,పాండ్యాలు కూడా సరిగా ఆడలేకపోతున్నారు. దీనికి తోడు యువరాజ్‌ గాయంతో దూరమయ్యాడు.ఈ నేపథ్యంలో భారత్‌ తుది జట్టులో మార్పులు చేశారు.రహానె,పాండేలకు అవకాశం ఇచ్చారు.